Diari Oficial de la Generalitat Valenciana


Sumari del DOGV 7432, del 29-12-2014 (2014/11623)

RESOLUCIÓ de 23 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat i la Generalitat per a fixar les condicions de l'adquisició de vacunes de calendari i altres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7432

Data del DOGV
:   29-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11410


Data del document
:   23-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 23 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació de l'acord entre el Ministeri de Sanitat, Servicis Socials i Igualtat i la Generalitat per a fixar les condicions de l'adquisició de vacunes de calendari i altres. [2014/11966]  
El Ministeri de Sanitat, Servicis Socials i Igualtat i la Generalitat han subscrit, després de la tramitació prèvia reglamentària, el 21 d'octubre de 2014, l'acord per a fixar les condicions de l'adquisició de vacunes de calendari i altres.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 1330/2014, i que figura com a annex d'esta resolució.  
  
Valencia, 23 de desembre de 2014.- La directora general del Secretariat del Consell i Relacions amb les Corts: Marta Martí Arador.  
  
  
Aord entre el Ministeri de Sanitat, Servicis Socials i Igualtat i la Comunitat Valenciana per a fixar les condicions de l'adquisició de vacunes de calendari i altres  
  
Madrid, 21 d'octubre de 2014  
  
REUNITS  
Ana Mato Adrover, ministra de Sanitat, Servicis Socials i Igualtat, càrrec que exercix en virtut del nomenament efectuat pel Reial Decret 1826/2011, de 21 de desembre, i actua en l'exercici de la competència atribuïda per l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
  
Manuel Llombart Fuertes, conseller de Sanitat de la Generalitat Valenciana, nomenat per al dit càrrec pel Decret 20/2012, de 7 de desembre, que actua en l'exercici de les facultats que té atribuïdes pel Decret 191/2012, de 21 de desembre i facultat per a la firma d'este acord per l'Acord de 26 de setembre de 2014, del Consell, segons establix l'article 17, lletra f, de la Llei 5/1983, de 30 de desembre, del Consell.  
Les parts es reconeixen mútuament en la qualitat amb què cada un intervé, així com la capacitat legal suficient per a l'atorgament d'este acord i, a este efecte,   
  
EXPOSEN  
1. Que la Constitució espanyola, en l'article 43, reconeix el dret a la protecció de la salut.   
2. Que la Llei 14/1986, de 25 d'abril, General de Sanitat, establix en l'article 6 que les actuacions de les administracions públiques estaran orientades, entre altres, a la promoció de la salut, a promoure l'interés individual, familiar i social per la salut per mitjà de l'adequada educació sanitària de la població i a garantir que totes les accions sanitàries que es desenrotllen estiguen orientades a la prevenció de malalties i no sols a la curació d'estes.  
3. Que, per a afrontar de manera adequada la sostenibilitat de la qualitat del Sistema Nacional de Salut, el Ple del Consell Interterritorial de 18 de març de 2010 va considerar necessari treballar amb mesures de reforç de la qualitat, l'equitat i la cohesió junt amb altres de contenció i d'estalvi a curt i mitjà termini.  
4. Que el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic (TRLCSP), incorpora en el punt segon de la seua disposició addicional vint-i-huitena un procediment de compres agregades per al conjunt del Sistema Nacional de Salut.  
5. Que el Reial Decret Llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, encomana al Consell Interterritorial del Sistema Nacional de Salut fomentar les actuacions conjuntes dels servicis de salut de les comunitats autònomes per a l'adquisició de qualsevol producte que per les seues característiques siga susceptible d'un mecanisme de compra conjunta i centralitzat.  
  
6. Que, així mateix, la Comissió de Salut Pública del Sistema Nacional de Salut, reunida el 23 de juliol de 2014, va acordar tramitar un acord marc per a la selecció de subministradors de vacunes de calendari i altres a què s'han adherit les ciutats de Ceuta i Melilla i les comunitats autònomes següents: Aragó, el Principat d'Astúries, les Illes Balears, les Canàries, Cantàbria, Castella i Lleó, Castella-La Manxa, Catalunya, la Comunitat Valenciana, Extremadura, Galícia, Madrid, Múrcia, Navarra i La Rioja. A més, per part de l'Administració General de l'Estat, hi participaran el Ministeri de Defensa i el Ministeri d'Hisenda i Administracions Públiques a fi de reduir el cost del programa de vacunacions a Espanya.   
  
7. Que les parts coincidixen en la conveniència d'unir esforços i impulsar, des de l'àmbit de competències del Ministeri de Sanitat, Servicis Socials i Igualtat, aquelles iniciatives no sols dirigides a millorar les condicions de vida i de salut dels ciutadans, sinó també aquelles actuacions que són necessàries per a complir els objectius d'estabilitat pressupostària.  
L'acord que hui se subscriu porta a efecte la voluntat de les administracions intervinents de possibilitar l'objectiu últim, que és coadjuvar a la reducció del dèficit amb mesures concretes de contenció del gasto i estalvi en costos d'adquisició i, en conseqüència, les parts intervinents procedixen a la formalització del present acord amb les següents   
  
  
CLÀUSULES  
  
Primera. Objecte de l'acord  
El present acord té com a objecte articular la manera en què es formalitzarà la vinculació voluntària de la Comunitat Valenciana a l'acord marc que es tramitarà des del Ministeri de Sanitat, Servicis Socials i Igualtat amb diferents comunitats autònomes i les ciutats de Ceuta i Melilla i determinats òrgans de contractació de l'Administració General de l'Estat.  
El règim jurídic de l'acord marc a què fa referència el paràgraf anterior serà el regulat en els articles 196 a 198, així com en la disposició addicional vint-i-huitena del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic (TRLCSP). Este acord marc tindrà com a finalitat la selecció de subministradors, la fixació de preus màxims i l'establiment de les bases que regiran els contractes derivats de subministraments de les vacunes.  
  
Segona. Contingut de l'acord  
La Comunitat Valenciana acorda amb el Ministeri de Sanitat, Servicis Socials i Igualtat que este assumisca la tramitació del procediment per a fixar les condicions a què hauran d'ajustar-se els contractes de subministrament de les vacunes de calendari i altres relacionades en l'annex I.   
Per a dur a terme el dit objectiu, el Ministeri de Sanitat, Servicis Socials i Igualtat, amb la conformitat de la Comunitat Valenciana, ha elaborat els plecs de clàusules administratives particulars i de prescripcions tècniques que s'adjunten com a annex II a este acord (previs a la seua aprovació per l'òrgan de contractació) a fi de tramitar el procediment pel qual se seleccionarà els subministradors de vacunes de calendari i altres i es fixaran els preus màxims d'estes, tot això d'acord amb els principis de publicitat, concurrència i una utilització eficient dels fons públics.  
Posteriorment, d'acord amb les seues necessitats, l'òrgan de contractació competent a la Comunitat Valenciana formalitzarà els contractes específics corresponents de subministrament de vacunes de calendari i altres, d'acord amb allò que s'ha estipulat en els plecs de clàusules administratives particulars i de prescripcions tècniques que regixen la contractació de l'acord marc.  
  
  
Tercera. Compromisos de les parts  
a) El Ministeri de Sanitat, Servicis Socials i Igualtat es compromet a:  
1r. Actuar com a òrgan de contractació en la celebració de l'acord marc, pel qual es fixaran els preus màxims de les vacunes, la selecció dels subministradors i l'establiment de les bases que regixen els contractes basats en l'acord marc.  
2n. Tramitar, en els termes acordats amb la Comunitat Valenciana, la gestió del procediment de contractació de l'acord marc, d'acord amb les normes de procediment establides en el llibre II i en el capítol I del títol I del llibre III del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
3r. A publicar en el Perfil del Contractant del Ministeri de Sanitat, Servicis Socials i Igualtat tota la informació relativa a l'acord marc.  
  
b) La Comunitat Valenciana es compromet a:  
1r. Adquirir les unitats estimades de vacunes, que figuren en l'annex I, segons les seues necessitats, exclusivament a les empreses subministradores prèviament seleccionades en l'acord marc, de conformitat amb els termes fixats en este, i a subscriure els contractes administratius de subministrament de vacunes corresponents.  
2n. Adquirir les vacunes esmentades d'acord amb el procediment establit en l'article 198.4 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, i complir el que disposen els plecs que regixen l'acord marc.   
3r. A l'efecte de càlcul i a fi de buscar l'alternativa més eficient s'entendrà que l'oferta econòmica de licitació és el preu net unitari que inclou tots els descomptes a aplicar.  
4t. Comunicar al Ministeri de Sanitat, Servicis Socials i Igualtat, per a cada un dels lots, el nombre de vacunes adquirit a cada un dels empresaris adjudicataris de l'acord marc, i desglossar el preu unitari per dosi i els impostos i gastos connexos.   
  
Quarta. Obligacions econòmiques  
El present acord no comporta cap compromís de gasto, si bé existiran posteriorment obligacions econòmiques derivades dels contractes específics que es formalitzen pels diferents òrgans de contractació.   
  
  
Quinta. Duració de l'acord  
La duració del present acord serà coincident amb la duració de l'acord marc, dos anys amb possibilitat de pròrroga d'un any per acord mutu de les parts.  
  
Sexta. Resolució  
Si una de les parts incomplira qualsevol de les seues obligacions, l'altra part podrà requerir-la perquè, en el termini de set dies naturals, corregisca l'incompliment esmentat. Transcorregut este termini, la part complidora podrà resoldre l'acord i reclamar els danys i perjuís produïts.  
  
Sèptima. Causes d'extinció  
El present acord s'extingirà per les causes següents:  
1. Pel transcurs del termini de vigència previst en este.  
2. Per resolució, en els termes que preveu la clàusula sexta d'este acord.  
3. Per la impossibilitat material d'executar les seues prestacions.  
4. Per l'execució total de les prestacions previstes en este.  
  
5. Pel dissens mutu de les parts.  
  
En cas d'extinció per estes causes, o qualssevol altres que determinen la impossibilitat d'executar el present acord en els seus termes, el Ministeri de Sanitat, Servicis Socials i Igualtat proposarà les condicions per a la finalització de les actuacions derivades del present acord que estiguen en execució.  
  
Octava. Resolució de conflictes  
Les parts es comprometen a resoldre pacíficament qualsevol conflicte que puga sorgir en la interpretació i l'execució del present acord.  
I com a prova de conformitat, es firma en dos exemplars, d'un mateix tenor i a un sol efecte, al lloc i en la data indicats en l'encapçalament.   
  
Pel Ministeri de Sanitat, Servicis Socials i Igualtat: Ana Mato Adrover.  
Per la Comunitat Valenciana: Manuel Llombart Fuertes.  
  
  
ANNEX I  
  
Administracions contractants Nombre de dosis estimades  
 Any 2015 Any 2016 Total  
Aragó 350.044 987.917 729.422  
Astúries 744.385 332.058 311.707  
Balears 043.853 718.505 429.067  
Canàries 621.455 771.052 213.301  
Cantàbria 71.540 37.990 845.880  
Castella i Lleó 944.447 190.066 003.261  
Castella-La Manxa 073.323 396.794 780.107  
Catalunya 608.820 954.807 281.685  
Extremadura 565.009 237.353 834.787  
Galícia 910.750 754.095 990.873  
Madrid 1.769.329 1.150.839 2.570.400  
Múrcia 734.004 224.791 210.955  
Navarra 33.800 33.800 67.600  
La Rioja 41.750 79.674 454.800  
Comunitat Valenciana 284.788 975.900 1.150.900  
Ceuta 16.000 24.100 40.100  
Melilla 25.500 25.500 51.000  
Ministeri de Defensa 63.500 30.290 043.000  
Ministeri d'Hisenda i Administracions Públiques 51.500 81.641 537.100  
Total 5.774.775 5.688.432 92.146.411  
  
  
  
  
  
Plec de clàusules administratives particulars de l'acord marc per a la selecció de subministradors de vacunes de calendari i altres per a determinats òrgans de contractació de l'Administració General de l'Estat, les ciutats de Ceuta i Melilla i diverses comunitats autònomes.  
  
  
I. Disposicions generals  
  
1.1. Legislació aplicable i règim jurídic   
1.1.1. Al present plec de clàusules administratives particulars que regix l'acord marc l'objecte del qual es determina en la clàusula 1.2, li seran aplicables el Reial Decret Legislatiu 3/21444, de 14 de novembre, pel qual s'aprova el text refós de la Llei de Contractes del Sector Públic (d'ara en avant TRLCSP); el Reial Decret 817/2009, de 8 de maig, de desplegament parcial de la Llei de Contractes del Sector Públic, i el Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions Públiques (d'ara en avant RGLCAP), en el que haja d'entendre's vigent de conformitat amb el TRLCSP. Supletòriament s'aplicaran les altres normes de dret administratiu i, a falta d'això, les normes de dret privat.  
  
El present acord marc se sotmet específicament al que preveu:  
  
- L'apartat 2 de la disposició addicional 28 del text refós de la Llei de Contractes del Sector Públic, que establix que «Els òrgans de contractació de l'Administració General de l'Estat, de les comunitats autònomes i de les entitats locals, així com les entitats i organismes dependents d'estes i integrades en el Sistema Nacional de Salut, podran concloure de forma conjunta acords marc dels previstos en l'article 196 amb un o més empresaris a fi de fixar les condicions a què hauran d'ajustar-se els contractes de subministrament de medicaments i productes sanitaris que pretenguen adjudicar durant un període determinat, sempre que el recurs a estos instruments no s'efectue de forma abusiva o de manera que la competència es veja obstaculitzada, restringida o falsejada».  
  
- El títol II, capítol II, del llibre III del text refós de la Llei de Contractes del Sector Públic, en què s'establixen tècniques per a racionalitzar la contractació i, més concretament, en els seus articles 196 a 198, en els quals s'establix que els òrgans de contractació podran concloure acords marc amb diversos empresaris amb la finalitat de fixar les condicions a què hauran d'ajustar-se els contractes específics que es pretenen adjudicar, durant el període que s'establisca, que no podrà excedir de quatre anys, excepte en casos excepcionals degudament justificats.  
  
La present contractació, de naturalesa administrativa, es regirà pel que disposa este plec, en què s'inclouen els pactes i condicions definidores dels drets i obligacions de les parts del contracte, així com les altres mencions requerides per la llei i les seues normes de desplegament. Així mateix, es regirà pel plec de prescripcions tècniques particulars, que es definiran, d'acord amb els termes previstos en l'article 117 del TRLCSP.  
El present plec de clàusules administratives particulars i la resta de documents annexos revestiran caràcter contractual. En cas de discordança entre el present plec i el plec de prescripcions tècniques particulars o qualsevol de la resta de documents contractuals, prevaldrà el plec de clàusules administratives particulars.  
1.1.2. L'acord marc i els contractes derivats que se celebren s'ajustaran al contingut del present plec, les clàusules del qual es consideraran part integrant d'estos. El seu desconeixement en qualsevol dels seus termes, dels documents annexos, que en formen part, o de les instruccions, plecs o normes de tota índole que, promulgades per l'administració, puguen aplicar-se en l'execució d'allò que s'ha pactat, no eximirà el contractista de l'obligació del seu compliment.  
  
1.1.3. Atés que no estan fixats tots els termes en l'acord marc, l'adjudicació dels contractes basats en este s'efectuarà convocant les parts a una nova licitació, d'acord amb el procediment previst en l'article 198.4 del text refós de la Llei de Contractes del Sector Públic i amb el que establix el present plec.  
1.1.4. La selecció de subministradors s'efectuarà per procediment obert amb publicitat comunitària, estant subjecte a regulació harmonitzada.  
1.1.5. Una vegada adjudicat i formalitzat l'acord marc de selecció de subministradors i fixació de preus màxims, els contractes derivats de subministraments s'ajustaran a les normes procedimentals de les entitats esmentades en la clàusula 1.2.1 del present plec.  
  
1.2. Objecte i òrgan de contractació   
1.2.1. Constituïx l'objecte d'este acord marc la selecció de subministradors, la fixació de preus màxims i l'establiment d'aquelles bases que regiran els contractes derivats de subministraments, conforme establixen els articles 196 a 198 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, per a l'adquisició de vacunes de calendari i altres que es descriuen en el plec de prescripcions tècniques particulars, i en l'annex IV del present plec, amb destinació als participants que s'indiquen a continuació:  
a) Òrgans de contractació de l'Administració General de l'Estat (AGE): Ministeri de Defensa i Ministeri d'Hisenda i Administracions Públiques.  
b) Ciutats de Ceuta i Melilla i les comunitats autònomes següents: Aragó, Astúries, Balears, Canàries, Cantàbria, Catalunya, Castella i Lleó, Castella - La Manxa, Comunitat Valenciana, Extremadura, Galícia, Madrid, Múrcia, Navarra i La Rioja.   
  
El present acord marc establix les condicions que s'aplicaran, durant el termini de vigència, per a l'entrega successiva de les vacunes enumerades en l'annex IV als participants anteriorment referits, fixant un preu unitari màxim, sense que el nombre total d'unitats estiga definit amb exactitud al temps de subscriure l'acord marc per estar subordinades les entregues a les necessitats dels adquirents, sense que els contractistes puguen exigir quantitats determinades o imports mínims com a condició de subministrament.  
El subministrament a contractar es fraccionarà en vint-i-cinc lots que es detallen en el plec de prescripcions tècniques i en l'annex IV del present plec, i constituïx l'objecte de cada lot una unitat funcional susceptible d'adjudicació i contractació independent.  
L'adjudicació de l'acord marc determinarà els subministradors als quals s'adquiriran les vacunes pels anteriorment mencionats òrgans de contractació de l'Administració General de l'Estat, de les ciutats de Ceuta i Melilla i les comunitats autònomes esmentades per mitjà dels contractes derivats que posteriorment es formalitzen.  
1.2.2. La contractació d'estos productes es desenrotllarà en dos fases:  
A. Primera, per mitjà de la concertació d'un acord marc amb diversos empresaris, pel qual se seleccionen les empreses i es fixen els preus unitaris màxims de les dosis de vacunes a subministrar en cada lot.  
  
B. Segona, per mitjà dels contractes derivats de l'acord marc, tramitats posteriorment per les entitats anteriorment referides per a l'adquisició efectiva de les vacunes, de conformitat amb les bases establides en els plecs de l'acord marc i amb el procediment establit en el paràgraf segon de l'article 198.4 del text refós de la Llei de Contractes del Sector Públic.  
1.2.3. L'òrgan de contractació competent per a la tramitació de l'acord marc serà el Ministeri de Sanitat, Servicis Socials i Igualtat (MSSSI), amb seu al passeig del Prado, núm. 18-20, 28820 Madrid.  
  
1.3. Necessitats administratives a satisfer per mitjà de l'acord marc   
  
Este acord marc tracta de satisfer les necessitats d'adquisició de vacunes que són d'utilització comuna en el Sistema Nacional de Salut i que es requerixen per al compliment dels fins dels participants anteriorment relacionats, impulsant el procediment de contractació i procurant un estalvi substancial dels costos associats a la seua adquisició, per mitjà de la fixació de preus unitaris màxims.  
  
1.4. Duració de l'acord marc  
El termini de duració de l'acord marc serà de dos anys a partir de la seua formalització i podrà prorrogar-se expressament, abans del seu venciment, per un any. Fins a eixes dates els adjudicataris estaran obligats a atendre les peticions de subministrament que reben sobre l'objecte d'este acord marc.  
Sense perjuí de l'anterior, la vigència dels plecs s'estendrà als períodes que comprenguen la duració dels contractes derivats de l'acord marc.  
  
II. Contractació  
  
2.1. Procediment d'adjudicació  
El procediment d'adjudicació de l'acord marc serà obert, per mitjà de tramitació ordinària i subjecte a regulació harmonitzada.  
  
2.2. Valor estimat i gastos de publicitat  
2.2.1. El preu es determinarà per mitjà de preus unitaris màxims sense IVA: import d'una dosi de vacuna.  
2.2.2. El valor màxim estimat, IVA exclòs, del conjunt dels contractes derivats a estipular durant la vigència d'este acord marc és de 490.795.915,70 euros, d'acord amb la distribució per lots que figura en l'annex IV.  
L'esmentat valor màxim s'ha calculat de conformitat amb allò que disposa l'article 88.8 del TRLCSP i únicament als efectes de publicitat del procediment i d'informació a possibles licitadors.   
2.2.3. Els gastos d'anuncis de licitació que es publiquen en qualsevol mitjà de difusió, seran a càrrec de les empreses seleccionades. L'import màxim dels gastos de publicitat de la licitació serà de 3.000 euros, a distribuir proporcionalment entre els distints adjudicataris.  
  
2.3. Criteri d'adjudicació de l'acord marc i ponderació  
L'únic criteri que servirà de base per a la selecció dels empresaris i d'adjudicació del subministrament dels lots serà el següent:  
- Criteri únic: preu més baix  
A tots els efectes s'entendrà que en els preus oferits pels licitadors s'inclouen tots els costos i gastos que hagen de realitzar per al compliment de les prestacions contractades. En tot cas s'indicarà, com a partida independent, l'import de l'impost sobre el valor afegit o impost equivalent, que haja de suportar l'Administració.  
  
La mesa proposarà per cada un dels lots la selecció de quatre licitadors, sempre que siga possible, que resultaran ser els que realitzen les proposicions econòmicament més avantatjoses i complisquen tots els requisits tècnics i administratius dels plecs.  
  
2.4. Existència de crèdit  
Una vegada subscrit l'acord marc, els òrgans de contractació de l'Administració General de l'Estat, de les ciutats de Ceuta i Melilla i les comunitats autònomes participants, a fi d'atendre les obligacions econòmiques que es produïxen dels contractes derivats que s'adjudiquen basats en aquell, hauran de disposar de crèdit adequat i suficient en les aplicacions pressupostàries corresponents, al moment de tramitar-los. (Apartat 2.8.4.C del present plec.)  
  
2.5. Perfil del contractant  
La informació relativa al present acord marc, que, d'acord amb el que disposa este plec, vaja a ser publicada a través del perfil de contractant del Ministeri de Sanitat, Servicis Socials i Igualtat (article 53 TRLCSP), podrà ser consultada en l'adreça electrònica ?http://www.msssi.gob.es/servCiudadanos/perfilContratante/home.htm, així com en l'adreça http://www.contrataciondelestado.es?.  
  
2.6. Capacitat per a contractar  
Tota persona interessada podrà presentar una proposició, sempre que reunisca les condicions d'aptitud que a continuació es referixen i presente els mitjans d'acreditació que es detallen en esta clàusula.  
2.6.1. Condicions d'aptitud  
Només podran concórrer a esta licitació, per si o per mitjà de representant les persones naturals o jurídiques, espanyoles o estrangeres, que tinguen plena capacitat d'obrar, no estiguen sotmeses en una prohibició de contractar i acrediten la seua solvència econòmica financera i tècnica o professional exigida en el present plec.  
Els empresaris hauran de comptar, així mateix, amb l'habilitació empresarial o professional que, si és el cas, siga exigible per a la realització de l'activitat o prestació que constituïx l'objecte del contracte.  
2.6.2. Empreses no comunitàries  
Les persones físiques o jurídiques d'estats no pertanyents a la Unió Europea hauran de justificar per mitjà d'informe de la respectiva Missió Diplomàtica Permanent espanyola, que s'acompanyarà a la documentació que es presente en el sobre núm. 1, que l'Estat de procedència de l'empresa estrangera admet al seu torn la participació d'empreses espanyoles en la contractació amb l'administració i amb els ens, organismes o entitats del sector públic assimilables als enumerats en l'article 3 del TRLCSP en forma substancialment anàloga. Al tractar-se d'un contracte subjecte a regulació harmonitzada es prescindirà de l'informe sobre reciprocitat en relació amb les empreses d'estats signataris de l'Acord sobre Contractació Pública de l'Organització Mundial de Comerç.  
  
2.6.3. Persones jurídiques  
Les persones jurídiques només podran ser adjudicatàries de contractes les prestacions dels quals estiguen compreses dins dels fins, objecte o àmbit d'activitat que, d'acord amb els seus estatuts o regles fundacionals, els siguen propis.  
2.6.4 Empreses comunitàries  
Tindran capacitat per a contractar les empreses no espanyoles d'estats membres de la Unió Europea que, d'acord amb la legislació de l'estat en què estiguen establides, es troben habilitades per a realitzar la prestació que es tracte.  
Quan la legislació de l'estat en què es troben establides estes empreses exigisca una autorització especial o la pertinença a una determinada organització per a poder realitzar el subministrament que es tracte, hauran d'acreditar que complixen este requisit en el sobre núm. 1.  
2.6.5. Unions d'empresaris  
Podran contractar amb el sector públic les unions d'empresaris que es constituïsquen temporalment a este efecte, sense que siga necessària la seua formalització en escriptura pública fins que s'haja efectuat l'adjudicació del contracte a favor seu.  
Els empresaris que concórreguen agrupats en unions temporals quedaran obligats solidàriament i hauran de nomenar un representant o apoderat únic de la unió amb poders prou per a exercir els drets i complir les obligacions que de l'acord marc es deriven fins a l'extinció d'este, sense perjuí de l'existència de poders mancomunats que puguen atorgar per a cobraments i pagaments de quantia significativa.  
  
A l'efecte de la licitació, els empresaris que desitgen concórrer integrats en una unió temporal hauran d'indicar els noms i circumstàncies dels qui la constituïsquen i la participació de cada un, així com que assumixen el compromís de constituir-se formalment en unió temporal en cas de resultar adjudicataris del contracte.  
La duració de les unions temporals d'empresaris serà coincident amb la de l'acord marc fins a la seua extinció.  
2.6.6. No podran concórrer a les licitacions empreses que hagueren participat en l'elaboració de les especificacions tècniques o dels documents preparatoris de l'acord marc sempre que l'esmentada participació puga provocar restriccions a la lliure concurrència o suposar un tracte privilegiat respecte a la resta de les empreses licitadores.  
2.6.7. Així mateix, no podran contractar les persones en les quals concórrega alguna de les circumstàncies enumerades en l'article 60 del TRLCSP.  
  
2.7. Proposicions i el seu contingut  
2.7.1. Proposicions  
Les proposicions dels interessats hauran d'ajustar-se al que preveu el present plec de clàusules administratives particulars i la seua presentació suposa l'acceptació incondicionada pel licitador del contingut de la totalitat de les esmentades clàusules o condicions, sense excepció o cap reserva.  
Tots els documents que es presenten pels licitadors hauran de ser originals o tindre la consideració d'autèntics segons la legislació vigent (article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), podent tractar-se de còpies autenticades notarialment segons els requisits que establix el reglament notarial respecte de la legalització i legitimació o de còpies administrativament compulsades en els termes exigits per la normativa d'aplicació.  
D'acord amb el que establix l'article 23 del RGLCAP, els documents es presentaran en llengua castellana.  
Les empreses estrangeres que contracten a Espanya presentaran la documentació traduïda de forma oficial al castellà i amb els requisits de fefaents exigits en la normativa vigent.  
Les proposicions seran secretes fins al moment de la licitació pública.  
Cada licitador no podrà presentar més d'una proposició per a cada lot.  
Tampoc podrà subscriure cap proposta en unió temporal amb altres si ho ha fet individualment o figurar en més d'una unió temporal. La infracció d'estes normes donarà lloc a la no-admissió de totes les propostes per ell subscrites.  
Les ofertes seran vinculants per a la totalitat de cada lot amb independència que estes provinguen d'una modalitat de compra individual o colectiva.  
En el perfil del contractant del Ministeri de Sanitat, Servicis Socials i Igualtat (?http://www.msssi.gob.es/servCiudadanos/perfilContratante/home.htM?. es troben disponibles els plecs de clàusules administratives particulars i de prescripcions tècniques que regiran l'acord marc.  
  
2.7.2. Contingut  
Els interessats presentaran les seues proposicions en dos sobres, senyalats amb els números 1 i 2, tancats i firmats pel mateix licitador o persona que el represente, i faran constar en cada un d'ells el seu respectiu contingut i, en tots, el nom del licitador, l'objecte de l'acord marc i el nom o raó social de l'empresa. Igualment haurà de figurar el domicili d'esta i un telèfon, fax i persona de contacte, per si es detectaren defectes que la Mesa considere esmenables en la documentació aportada. S'afegirà a més, en cada sobre i en full independent, el seu contingut enunciat numèricament.   
El sobre número 1 amb la documentació acreditativa de la personalitat, capacitat i solvència economicofinancera i tècnica o professional.  
  
El sobre número 2 amb una oferta econòmica per a cada lot, d'acord amb l'annex II o annex III i la resta de documentació exigida en ambdós plecs.  
1.8.1.3. Contingut del sobre número 1: documentació personal i documentació acreditativa de la solvència econòmica, financera i tècnica o professional.  
Este sobre contindrà els documents, originals o les seues còpies que tinguen caràcter d'autèntiques d'acord amb la legislació vigent, que s'enumeren a continuació:  
1) Documentació acreditativa de la personalitat, capacitat d'obrar i representació  
La capacitat d'obrar dels empresaris que siguen persones jurídiques s'acreditarà per mitjà de l'escriptura o document de constitució, els estatuts o l'acta fundacional, en què consten les normes per les quals es regula la seua activitat, degudament inscrits, si és el cas, en el registre públic que corresponga, segons el tipus de persona jurídica de què es tracte.  
La capacitat d'obrar dels empresaris no espanyols que siguen nacionals d'estats membres de la Unió Europea o estats signataris de l'Acord sobre l'Espai Econòmic Europeu, s'acreditarà per la seua inscripció en el registre procedent d'acord amb la legislació de l'estat on estan establits, o per mitjà de la presentació d'una declaració jurada o un certificat, en els termes que s'establisquen reglamentàriament, d'acord amb les disposicions comunitàries d'aplicació.  
  
Els altres empresaris estrangers hauran d'acreditar la seua capacitat d'obrar amb informe de la missió diplomàtica permanent d'Espanya en l'estat corresponent o de l'oficina consular en l'àmbit territorial de la qual radique el domicili de l'empresa.   
Si el licitador és una persona física, aquell que acredite la seua personalitat haurà de presentar el document nacional d'identitat, o el que legalment o reglamentàriament el substituïsca, per als espanyols; passaport, autorització de residència i permís de treball, per als estrangers d'estats no pertanyents a la Unió Europea; document que acredite la seua personalitat, segons la legislació del país respectiu, per als estrangers pertanyents a algun dels països integrants de la Unió Europea.  
  
Els empresaris individuals i les persones jurídiques i societats espanyoles hauran de presentar, en tot cas, fotocòpia degudament legalitzada de la targeta d'identificació fiscal.  
Si el firmant de la proposició actua en nom i representació del licitador, aquell que acredite la seua personalitat haurà de presentar: document nacional d'identitat, o el que reglamentàriament el substituïsca, per als espanyols; passaport, autorització de residència i permís de treball, per als estrangers d'estats no pertanyents a la Unió Europea; document que acredite la seua personalitat, d'acord amb la legislació del respectiu país, per als estrangers nacionals d'estats membres de la Unió Europea. I, a més, poder suficient en dret a favor seu degudament inscrit en el Registre Mercantil, si actua en representació de persones jurídiques, per imperatiu de la legislació mercantil, que l'habilite per a concórrer, en nom del representat, a la celebració de contractes amb l'Administració General de l'Estat.  
Si es tracta d'un poder especial per a un acte, no serà necessari el requisit de la seua prèvia inscripció en el Registre Mercantil.  
2) Documentació acreditativa de la solvència econòmica i financera   
  
De conformitat amb l'article 75.1.c del TRLCSP:  
Declaració sobre el volum global de negocis i, si és el cas, sobre el volum de negocis en l'àmbit d'activitats corresponent a l'objecte del contracte, referit als tres últims exercicis disponibles en funció de la data de creació o d'inici de les activitats de l'empresari, en la mesura que es dispose de les referències del dit volum de negocis.  
  
Formes de justificació  
S'exigirà para cada un dels lots haver aconseguit una xifra no inferior a 1.000.000 d'euros anuals en el curs dels tres últims exercicis, excepte en les vacunes de recent comercialització.   
Si per raons justificades un empresari no pot facilitar les referències solicitades, podrà acreditar la seua solvència econòmica a través de declaracions apropiades d'entitats financeres que facen referència a la capacitat econòmica del licitador.   
3) Documentació acreditativa de la solvència tècnica  
De conformitat amb l'article 77.1 f del TRLCSP, certificats expedits pels instituts o servicis oficials encarregats del control de qualitat, de competència reconeguda, que acrediten la conformitat de productes perfectament detallada per mitjà de referències a determinades especificacions o normes.  
Formes de justificació  
1. Autorització i registre de l'Agència Espanyola de Medicaments i Productes Sanitaris referent als medicaments sobre el qual es realitza la licitació segons la Llei 29/2006, de 26 de juliol, d'Ús Racional del Medicaments i Productes Sanitaris, i el Reial Decret 1345/2007, d'11 d'octubre, pel qual es regula el procediment d'autorització, registre i condicions de dispensació dels medicaments d'ús humà fabricats industrialment.  
2. Document acreditatiu de no estar sotmés en cap de les prohibicions per a contractar establides en l'article 60 del TRLCSP (annex I).  
  
3. Declaració responsable de la capacitat per a contractar amb l'administració pública de no estar sotmés el licitador en cap de les circumstàncies disposades en l'article 60 del TRLCSP. Esta declaració inclourà la manifestació de trobar-se al corrent del compliment de les obligacions tributàries i amb la Seguretat Social imposades per les disposicions vigents, sense perjuí que la justificació acreditativa d'este requisit haja de presentar-se, abans de l'adjudicació, pels contractistes al favor del qual es vaja a efectuar esta.  
També podrà acreditar-se per qualsevol altre mitjà dels referits en l'article 73 del TRLCSP.  
4. Quan es tracte d'unions d'empresaris que es constituïsquen temporalment a este efecte, cada un d'ells haurà d'aportar la documentació exigida en els apartats anteriors i, a més, document pel qual s'acorde formalitzar, si és el cas, per mitjà d'escriptura pública, la unió d'empresaris, indicant en el dit document la participació de cada un d'ells, i la persona o persones que tinguen la representació de la unió d'empresaris enfront de l'administració, amb poders suficients per a exercir els drets i complir les obligacions de l'acord marc i contractes derivats d'estes fins a la seua extinció, sense perjuí de la possible existència de poders mancomunats que puguen atorgar les empreses per a cobraments i pagaments de quantia significativa. La duració de la unió d'empresaris coincidirà en el temps amb la de l'acord marc i contractes derivats fins a la seua total extinció. Així mateix, en el cas d'unions d'empresaris, cada un d'ells haurà d'acreditar la seua solvència acumulant-se, als efectes de determinació de la referida a la unió temporal, les característiques que s'acrediten per cada un dels integrants d'esta.  
  
5. Per a les empreses estrangeres, a l'executar-se el contracte a Espanya, la declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de manera directa o indirecta pogueren sorgir de l'acord marc i contractes derivats, amb renúncia, si és el cas, al fur jurisdiccional estranger que poguera correspondre al licitador.  
6. Aquells documents que acrediten, si és el cas, la pertinença a la plantilla de les empreses de personal amb discapacitat o en situació d'exclusió social, segons el que preveu la disposició addicional quarta del TRLCSP.  
La presentació d'estos documents no és obligatòria per al licitador, sinó únicament en aquells supòsits en els quals, efectivament, es dispose de treballadors discapacitats o en situació d'exclusió social en la plantilla de l'empresa.  
7. Annex VII completat amb el lot o lots a què es licita.  
1.8.3.8. Contingut del sobre número 2: proposició econòmica (annex II o III)  
1) L'oferta econòmica s'ajustarà a les regles següents:  
La proposició, degudament firmada, serà formulada en número i lletra, d'acord amb el model que com annex II o annex III s'acompanya al present plec. El preu de l'oferta comprendrà qualsevol classe de gastos derivats de l'acord marc i la seua presentació presumix l'acceptació incondicionada per l'empresari dels plecs i la declaració responsable que reunix totes i cada una de les condicions exigides per a contractar amb l'administració.  
El licitador haurà de presentar un model d'annex II o annex III, depenent si es tracta d'empresaris espanyols o no, per cada lot a què vulga licitar.  
El licitador, al formular la seua proposta econòmica, haurà de consignar, com a partida independent, l'import de l'impost sobre el valor afegit o, si és el cas, l'impost indirecte corresponent.  
2) Tots els documents acreditatius dels requisits tècnics exigits en l'apartat 4 del plec de prescripcions tècniques.  
  
2.8. Termini de presentació de les proposicions  
2.8.1. Els dos sobres que contenen la documentació assenyalada anteriorment hauran de presentar-se en el Registre General del Ministeri de Sanitat, Servicis Socials i Igualtat (passeig del Prado, núm. 18-20, 28714 Madrid), dirigits a l'òrgan de contractació, en l'horari de registre oficial que pot consultar-se en ?http://www.mspsi.es/servCiudadanos/oficinaRegistro/home.htm- i, en tot cas, abans de les 14:00 hores del dia que a este efecte s'assenyale en l'anunci de licitació del concurs publicat en el Boletín Oficial del Estado i en el Diario Oficial de la Unió Europea.   
2.8.2. Sense perjuí de l'anterior, també podran ser enviats per correu certificat en el termini assenyalat en el paràgraf anterior, i en este cas el licitador haurà de justificar la data d'imposició de l'enviament en l'oficina de Correus en els termes disposats reglamentàriament i anunciar a l'òrgan de contractació la remissió de l'oferta per mitjà de correu electrònic, tèlex o telegrama en el mateix dia, sense la concurrència d'ambdós requisits no serà admesa la proposició si és rebuda per l'òrgan de contractació després de la data de l'acabament del termini assenyalat en l'anunci. En tot cas, transcorreguts 10 dies naturals següents a la indicada data sense haver-se rebut la proposició, esta no serà admesa en cap cas.   
Seran mitjans de remissió de l'anunci anterior:  
a) Correu electrònic dirigit a ?laanasya@alkzq.ln?. Només tindrà validesa si hi ha constància de la recepció (data i hora) del contingut íntegre de la comunicació i si s'identifica fidedignament al remitent i destinatari. En este supòsit, es procedirà a l'obtenció de còpia impresa i al seu registre, que s'incorporarà a l'expedient.  
b) Telegrama dirigit a la Subdirecció General de Programació i Gestió Economicofinancera del Ministeri de Sanitat, Servicis Socials i Igualtat.  
c) Telefax dirigit al núm. d'abonat 11 5868560 de la Subdirecció General de Programació i Gestió Economicofinancera del Ministeri de Sanitat, Servicis Socials i Igualtat.   
  
2.9. Examen de la documentació de les proposicions i adjudicació   
  
2.9.1. L'òrgan de contractació estarà assistit per la mesa de contractació que serà l'òrgan competent, d'acord amb el que establix l'article 320 del TRLCSP, per a la valoració de les ofertes en els termes que a continuació s'expressen.  
La mesa tindrà la composició següent:  
- President: el subdirector general de Programació i Gestió Economicofinancera del MSSSI.  
- Vocal 1: un funcionari en representació de la Direcció General de Salut Pública, Qualitat i Innovació amb rang mínim de subdirector.  
  
- Vocal 2: un funcionari en representació de la Direcció General de Cartera Bàsica de Servicis del Sistema Nacional de Salut i Farmàcia amb rang mínim de subdirector.   
- Un advocat de l'Estat de l'Advocacia de l'Estat en el Departament.  
  
- Un interventor de la Intervenció Delegada en el Departament.  
- Actuarà com a secretari, formant part de la Mesa amb veu però sense vot, un funcionari de la Subdirecció General de Programació i Gestió Economicofinancera amb rang mínim de cap de servici.  
En cas de vacant, absència o malaltia i, en general, quan concórrega alguna causa justificada, s'establix el règim de suplències dels membres de la mesa següent:  
a) El president serà substituït pel subdirector general adjunt de Programació i Gestió Economicofinancera del MSSSI.  
b) Els vocals seran substituïts pels seus suplents designats per la direcció general corresponent.  
c) El secretari serà substituït per qui designe la presidència.  
A les reunions de la mesa podran incorporar-se, amb veu però sense vot, quants assessors especialitzats es consideren necessaris, quan així ho requerisca la naturalesa dels assumptes a tractar.  
2.9.2 La mesa de contractació es reunirà, en sessió privada, prèviament a l'obertura de les ofertes econòmiques, per a l'estudi de la documentació administrativa presentada pels licitadors, i procedirà a la qualificació dels documents presentats en temps i forma. A estos efectes, la presidència ordenarà l'obertura dels sobres número 1 que contenen la documentació personal i la documentació acreditativa de la solvència econòmica, financera i tècnica o professional; el secretari de la mesa certificarà esta relació de documents presentats. Si la mesa observa defectes o omissions en la documentació presentada o necessita d'aclariments, ho comunicarà al licitador, perquè en un termini no superior a tres dies hàbils esmene l'error o present els aclariments pertinents. Del que s'ha fet en la reunió es deixarà constància en la corresponent acta.  
  
2.9.3. La mesa de contractació, una vegada qualificada la documentació administrativa a què es referix l'article 146 del TRLCSP i, si és el cas, esmenats els defectes o omissions de la documentació presentada, procedirà a determinar les empreses admeses a la licitació, les rebutjades i la seua causa de rebuig.  
2.9.4. L'acte d'obertura dels sobres número 2 que continguen la proposició econòmica dels respectius lots i resta de documentació s'efectuarà públicament davant de la mesa de contractació constituïda a este efecte en el lloc, dia i hora que s'assenyale en l'anunci del present procediment de contractació en el Boletín Oficial del Estado.  
Complides les formalitats que s'assenyalen en l'article 83 del RGLCAP, es procedirà a l'obertura dels sobres número 2, a fi de llegir a les proposicions econòmiques.  
Si, conforme a l'article 84 del RGLCAP, alguna proposició no guarda concordança amb la documentació examinada i admesa, varia substancialment el model establit, comporta error manifest en el seu import, o existix reconeixement per part del licitador que patix d'error o inconsistència que la facen inviable, serà rebutjada per la mesa en resolució motivada.  
Al contrari, no serà causa suficient per al rebuig de la proposició, el canvi o omissió d'algunes paraules del model, sempre que l'un o l'altra no altere el seu sentit.  
2.9.5. La mesa de contractació, vistes les proposicions presentades pels licitadors, l'acta i els informes tècnics oportuns, seleccionarà com a màxim les quatre propostes econòmicament més avantatjoses i procedirà a elevar la seua proposta a l'òrgan de contractació, que dictarà una resolució motivada d'adjudicació d'este.  
En cas d'empat entre dos o més licitadors, des del punt de vista dels criteris que servixen de base per a l'adjudicació, serà preferida la proposició presentada per aquella empresa que, en el moment d'acreditar la solvència tècnica, tinga en la seua plantilla un nombre de treballadors amb discapacitat superior al 2 per cent, sempre que l'esmentada proposició iguale en els seus termes les proposicions més avantatjoses des del punt de vista dels criteris que servisquen de base per a l'adjudicació. Si són unes quantes empreses que acrediten tal circumstància, serà preferida la proposició presentada pel licitador que dispose del major percentatge de treballadors fixos amb discapacitat en la seua plantilla.  
En els casos en què no siga possible aplicar estos criteris o quan aplicant-los persistisca l'empat, serà preferida la proposició presentada per aquella empresa que acredite haver obtingut el distintiu empresarial en matèria d'igualtat regulat en el capítol IV del títol IV de la Llei Orgànica 3/2007, de 22 de març, per a la Igualtat Efectiva de Dones i Hòmens, respectant en tot cas la prelació dels criteris de desempat establida en la disposició addicional quarta del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
En el cas que es mantinga l'empat, serà preferida la proposició presentada per aquella empresa que conste com a «Excelent» d'acord amb la convocatòria vigent de PROFARMA (Foment de la Competitivitat en la Indústria Farmacèutica).  
2.9.6. Quan una oferta siga considerada com a desproporcionada o anormal, i una vegada s'haja procedit d'acord amb l'article 152 del TRLCSP, s'acordarà l'adjudicació de l'acord marc a favor de les proposicions econòmicament més avantatjoses per a cada un dels lots, d'acord amb l'orde en què hagen sigut classificades, que s'estime pot ser complida a satisfacció de l'administració i que no siga considerada anormal o desproporcionada.   
2.9.7. La proposta d'adjudicació no crearà cap dret a favor dels empresaris proposats enfront de l'administració. No obstant això, quan l'òrgan de contractació no adjudique l'acord marc d'acord amb la proposta formulada haurà de motivar la seua decisió.  
2.9.8. L'òrgan de contractació requerirà als licitadors que hagen presentat l'oferta econòmicament més avantatjosa perquè, dins del termini de deu dies hàbils a comptar des de l'endemà d'haver rebut el requeriment, presenten la documentació justificativa de trobar-se al corrent en el compliment de les seues obligacions tributàries i amb la Seguretat Social, així com els justificants corresponents al pagament dels anuncis de licitació.  
Si no es complix adequadament el requeriment en el termini assenyalat, s'entendrà que el licitador ha retirat la seua oferta, i en eixe cas es procedirà a demanar la mateixa documentació al licitador següent, per l'orde en què hagen quedat classificades les ofertes.  
2.9.9. L'òrgan de contractació haurà d'adjudicar l'acord marc dins dels cinc dies hàbils següents a la recepció de la documentació.  
  
2.9.10. L'òrgan de contractació no podrà declarar deserta una licitació quan existisca alguna oferta o proposició que siga admissible d'acord amb els criteris que figuren en el plec de clàusules administratives particulars i, si és el cas, en el plec prescripcions tècniques.  
2.9.11. L'adjudicació haurà de ser motivada, es notificarà als candidats o, licitadors i, simultàniament, es publicarà en el perfil del contractant. La notificació haurà de contindre, en tot cas, la informació necessària que permeta al licitador exclòs o candidat descartat interposar, conforme a l'article 40 del TRLCSP, recurs suficient fundat contra la decisió d'adjudicació.  
El termini màxim de 15 dies perquè recaiga l'adjudicació s'ampliarà en 15 dies hàbils quan siga necessari seguir els tràmits a què es referix l'article 152.3 TRLCSP per haver-se identificat una proposició que puga ser considerada desproporcionada o anormal.  
Si no es produïx l'adjudicació dins dels terminis assenyalats, els licitadors tindran dret a retirar la seua proposició.  
2.9.12. La notificació es farà per qualsevol dels mitjans que permeten deixar constància de la seua recepció pel destinatari. En particular, podrà efectuar-se per fax i per correu electrònic a la direcció que els licitadors o candidats hagueren designat al presentar les seues proposicions, en els termes establits en l'article 28 de la Llei 11/2007, de 22 de juny, d'accés electrònic dels ciutadans als servicis públics. El termini per a considerar rebutjada la notificació, amb els efectes previstos en l'article 59.4 de la Llei 30/1992, de 26 de novembre, serà de cinc dies.  
  
2.9.13. La renúncia a la celebració de l'acord marc o el desistiment només podran acordar-se per l'òrgan de contractació abans de l'adjudicació i d'acord amb el que disposa l'article 155 del TRLCSP.   
  
2.10. Formalització de l'acord marc   
2.10.1. L'acord marc es formalitzarà en document administratiu amb cada un dels empresaris seleccionats que s'ajuste amb exactitud a les condicions de la licitació, constituint l'esmentat document títol suficient per a accedir a qualsevol registre públic. No obstant això, es formalitzarà en escriptura pública l'acord marc quan ho solicite el contractista, i seran a càrrec seu els gastos derivats del seu atorgament.  
  
2.10.2. Al tractar-se d'un acord marc susceptible de recurs especial en matèria de contractació conforme a l'article 40.1 del TRLCSP, la formalització no podrà efectuar-se abans que transcórreguen 15 dies hàbils des que es remeta la notificació de l'adjudicació als licitadors i candidats.  
L'acord marc es formalitzarà en un termini no superior a cinc dies hàbils a comptar des de l'endemà d'haver rebut el requeriment, una vegada transcorregut el termini previst en el paràgraf anterior sense que s'haja interposat recurs que comporte la suspensió de la formalització de l'acord marc. De la mateixa manera es procedirà quan l'òrgan competent per a la resolució del recurs haja alçat la suspensió.  
  
2.10.3. A l'acord marc que es formalitze s'unirà com a annex un exemplar del present plec i un altre del de prescripcions tècniques, considerant-se a tots els efectes part integrant de l'acord marc.  
2.10.4. La formalització es publicarà en el perfil de contractant de l'òrgan de contractació, s'enviarà al Diario Oficial de la Unió Europea i es publicarà en el Boletín Oficial del Estado.  
2.10.5. Després de la formalització de l'acord marc amb les empreses adjudicatàries, la Secretaria General de Sanitat i Consum comunicarà tal extrem a la resta d'òrgans que s'hi hagen adherit, per mitjà de l'enviament de còpia compulsada d'estos, perquè formalitzen les adquisicions segons el que disposa el paràgraf segon de l'article 198.4 del text refós de la Llei de Contractes del Sector Públic.  
2.10.6. En relació amb la no formalització de l'acord marc dins del termini indicat, caldrà ajustar-se al que disposa l'article 156.4 del text refós de la Llei de Contractes del Sector Públic.  
  
III. Execució i compliment de l'acord marc  
  
3.1. Execució   
3.1.1. L'acord marc i els contractes derivats s'executaran amb subjecció al que s'establix en les seues clàusules, en el present plec i en el plec de prescripcions tècniques, i d'acord amb documentació tècnica aportada per les empreses en les seues ofertes.   
3.1.2. L'execució es realitzarà a risc i ventura del contractista.  
3.1.3. L'execució d'este acord a través dels contractes derivats que se celebren amb l'empresa adjudicatària es desenrotllarà, sense perjuí de les obligacions que corresponen al contractista, sota la direcció, inspecció i control de l'òrgan de contractació de les ciutats i comunitats autònomes, que podran dictar les instruccions oportunes per al fidel compliment del que convé.  
3.1.4. El contractista serà responsable de la qualitat tècnica dels subministraments realitzats, així com de les conseqüències que es deduïsquen per a l'administració contractant o per a tercers de les omissions, errors, mètodes inadequats o conclusions incorrectes en l'execució dels contractes derivats d'este acord marc.  
3.1.5. L'acord marc s'entendrà complit pel contractista quan, transcorregut el seu termini de vigència més la pròrroga, si és el cas, este haja realitzat, d'acord amb els seus termes i a satisfacció de l'administració, la totalitat de la prestació contractada.  
A este efecte, el contractista haurà d'entregar els subministraments dins del termini i al lloc que s'estipule en els contractes derivats, i els representants de l'administració efectuaran, quan procedisca, un examen dels béns subministrats.   
L'administració es reserva el dret a realitzar les comprovacions de qualitat de l'objecte de l'acord marc. Seran rebutjats els béns que no complisquen les característiques especificades en el present plec, en el plec de prescripcions tècniques o que no s'ajusten a les mostres entregades o a les especificacions oferides.  
  
3.2. Modificació de l'acord marc  
El present acord marc no estarà subjecte a modificacions en els termes del TRLCSP.   
  
3.3. Obligacions del contractista  
A més de les obligacions generals, derivades del règim jurídic d'este acord marc i la resta d'establides en este plec, caldrà ajustar-se a les obligacions següents:  
3.3.1. Els empresaris seleccionats es comprometen a assumir, almenys, el subministrament del 30 per cent del nombre total de vacunes que configuren els lots en què és adjudicatari.  
3.3.2 Els òrgans de contractació, en ocasió dels contractes derivats de l'acord marc, adquiriran les vacunes segons les seues necessitats. En este sentit, els adjudicataris estaran obligats a garantir el subministrament de vacunes que els siga solicitat per les administracions amb què celebren els corresponents contractes derivats de l'acord marc.  
  
3.3.3. L'execució dels contractes derivats de l'acord marc es realitzarà a risc i ventura del contractista. Serà de compte del contractista indemnitzar tots els danys i perjuís que es causen a tercers com a conseqüència de les operacions que requerisca l'execució del contracte, llevat que tals danys i perjuís hagen sigut ocasionats com a conseqüència immediata i directa d'una orde de l'administració contractant dels esmentats contractes, de conformitat amb el que disposen els articles 214 i 215 del TRLCSP.  
3.3.4. Els empresaris seleccionats es comprometen a dedicar o adscriure a l'execució dels contractes derivats de l'acord marc els mitjans personals o materials suficients per a això. Estos compromisos s'integraran en el contracte derivat, i se'ls podrà atribuir el caràcter d'obligacions essencials als efectes previstos en l'article 223 g, o establir penalitats conforme amb l'article 212.1 del TRLCSP per al cas que s'incomplisquen pels adjudicataris.  
3.3.5. El contractista s'obliga, sota la seua exclusiva responsabilitat, al compliment de les disposicions vigents en matèria tributària, relacions laborals, Seguretat Social, seguretat i higiene en el treball, normes de gestió mediambiental i social, així com qualssevol altres de caràcter general que es puguen promulgar durant l'execució de l'acord marc. L'incompliment d'estes obligacions per part del contractista no implicarà cap responsabilitat per al Ministeri de Sanitat, Servicis Socials i Igualtat.  
3.3.6. Seran a càrrec de l'adjudicatari:  
a) Tots els gastos derivats de la publicació de la licitació, ja siga en butlletins i diaris oficials o en qualsevol mitjà de comunicació, així com els de formalització dels contractes derivats en el cas d'elevació a escriptura pública d'estos.   
b) Tots els gastos que es produïsquen com a conseqüència de llicències, autoritzacions i permisos amb vista a executar els contractes derivats i a entregar correctament els béns objecte del subministrament.  
c) Qualssevol altres gastos que haja de realitzar per al compliment dels contractes basats en l'acord marc, com són els generals, financers, assegurances, transports i desplaçaments, materials, instalacions, honoraris del personal a càrrec seu, de comprovació i assaig i, especialment, els de caràcter fiscal, taxes i gravàmens, segons les disposicions vigents.   
  
3.3.7. Els contractistes hauran de comunicar al Ministeri de Sanitat, Servicis Socials i Igualtat i als òrgans de contractació dels contractes derivats d'este acord marc el seu domicili o, si és el cas, el del seu representant o delegat, als efectes de rebre en ell els avisos i notificacions que requerisca l'execució de l'acord marc, i hauran de comunicar igualment qualsevol canvi futur que, si és el cas, necessitara l'acceptació prèvia de l'administració contractant.  
3.3.8. Qualsevol dificultat o contingència que puga sorgir en els contractes derivats de l'acord marc com a conseqüència de l'entrega i recepció de les vacunes seran de responsabilitat de l'òrgan de contractació de l'Administració General de l'Estat, de les ciutats de Ceuta i Melilla i les comunitats autònomes.  
  
  
IV. Contractes derivats de l'acord marc  
  
4.1. Òrgan de contractació competent  
L'òrgan de contractació serà el que resulte competent en cada ciutat i comunitat autònoma participant en l'acord marc.  
  
4.2. Procediment de contractació  
4.2.1. L'adjudicació dels contractes derivats s'efectuarà pels òrgans competents de les comunitats o ciutats autònomes convocant a les parts a una nova licitació, d'acord amb el procediment descrit en l'article 198.4 del text refós de la Llei de Contractes del Sector Públic, d'acord amb les prescripcions següents:  
a) Per cada contracte que haja d'adjudicar-se es consultarà per escrit a totes les empreses seleccionades en cada lot corresponent; no obstant això, quan els contractes no estiguen subjectes, per raó de la seua quantia, a procediment harmonitzat, es podrà, sempre que es justifique degudament en l'expedient, no estendre la consulta a totes les empreses per lot que siguen part de l'acord marc. En tot cas, com a mínim caldrà solicitar oferta a tres d'ells, sempre que siga possible.  
  
b) Per a fer complir l'apartat anterior, s'elaborarà un senzill protocol en què s'arreplegaran a més del pressupost màxim del contracte, els criteris d'adjudicació per a cada lot i la seua ponderació, els terminis i lloc d'entrega i totes aquelles condicions que es consideren necessaris complint, en tot cas, el que s'ha estipulat en els plecs de prescripcions tècniques i de clàusules administratives particulars que regixen l'acord marc.  
c) Els criteris d'adjudicació hauran de concretar-se triant un o més dels criteris previstos en l'annex VI, si bé el preu en tot cas haurà de ser criteri d'adjudicació. La ponderació que s'assigne a cada criteri d'adjudicació haurà d'estar dins dels barems que figuren en el citat annex i la suma de la ponderació total de tots els criteris triats haurà de ser 100 punts.  
En el cas que un òrgan de contractació trie exclusivament el preu com a criteri d'adjudicació, este es valorarà amb 100 punts.  
d) Es realitzaran les consultes solicitant a les empreses perquè en un termini màxim de 10 dies naturals presenten ofertes per a cada contracte que haja d'adjudicar-se, llevat que els òrgans de contractació acorden reduir el dit termini.  
e) Les ofertes es presentaran per escrit i el seu contingut serà confidencial fins al moment fixat per a la seua obertura.  
f) Els òrgans de contractació adjudicaran cada contracte al licitador que haja presentat l'oferta econòmicament més avantatjosa, segons els criteris d'adjudicació i puntuació que s'hagen fixat d'entre els que figuren en l'annex VI.  
g) Els contractes derivats de l'acord marc es formalitzaran en document administratiu en què s'arreplegaran expressament els termes fixats en l'oferta adjudicatària.  
h) Los preus d'adjudicació de l'acord marc tindran caràcter de màxims i podran ser millorats a la baixa en funció de la consulta per escrit que es faça al contractista.  
  
4.3. Lloc i termini d'entrega i recepció  
4.3.1. L'entrega de les vacunes es realitzarà per mitjà del subministrament, una vegada formalitzats els respectius contractes derivats, als punts de distribució i vacunació a càrrec de les empreses adjudicatàries, d'acord amb el que s'establisca en els esmentats contractes. A efectes informatius, en l'annex V es reflectixen el nombre estimat de punts de distribució per participant en l'acord marc.  
4.3.2. L'empresa adjudicatària es compromet a subministrar el nombre de dosis que l'administració li vaja solicitant en funció de les necessitats existents.   
En els contractes derivats s'especificaran la freqüència i terminis de les entregues i l'horari apropiat per a l'administració contractant, tot això sense perjuí que les administracions contractants finalment determinen alguna excepció per força major.   
En tot cas, l'empresa serà responsable de qualsevol contingència derivada del transport de les vacunes.   
4.3.3. En els albarans d'entrega es farà constar la data, l'hora de recepció i la firma del seu responsable. Així mateix, l'empresa adjudicatària estarà obligada a especificar el nombre de dosis que subministren, el lot i la data de caducitat.  
4.3.4. Quan el contractista, per causes imputables a ell, haja incorregut en demora respecte del compliment dels terminis d'entrega, l'administració contractant podrà optar indistintament per la resolució del contracte o per la imposició de penalitats, d'acord amb el que disposa l'article 212 del TRLCSP.  
4.3.5. La recepció dels béns, a l'efecte de la comprovació material de la inversió, es realitzarà en la forma legalment establida.  
4.3.6. Si els béns no es troben en estat de ser rebuts, es farà constar així en l'acta de recepció o conformitat i es donaran les instruccions precises al contractista perquè esmene els defectes observats o procedisca a realitzar un nou subministrament de conformitat amb el que s'haja pactat.  
4.3.7. Si els subministraments efectuats no s'adeqüen a l'objecte contractat com a conseqüència de vicis o defectes imputables al contractista, l'administració la podrà rebutjar, i quedarà exempta de l'obligació de pagar o tindrà dret, si és el cas, a la recuperació del preu satisfet.  
   
4.3.8. L'adjudicatari podrà proposar a l'òrgan de contractació la substitució dels béns adjudicats per altres de semblants característiques o que incorporen avanços o innovacions tecnològiques que milloren les prestacions o característiques dels adjudicats.   
En el cas de substitució de productes, el contractista no tindrà dret a compensació de cap classe, sinó únicament a l'abonament del preu estipulat.  
  
4.4. Pagament del preu i preus a aplicar  
4.4.1. L'abonament de l'import dels subministraments s'efectuarà pels òrgans de contractació dels contractes derivats, a la presentació de les factures corresponents, prèvia conformitat pels responsables de cada ciutat o comunitat autònoma, per mitjà de transferència bancària al compte de l'adjudicatari, i a càrrec de l'aplicació pressupostària que per a l'exercici corrent corresponga.  
Els pagaments es realitzaran una vegada realitzat el subministrament, aplicant els preus d'adjudicació de cada contracte específic.  
Els òrgans contractants tindran l'obligació d'abonar el preu en el termini previst en l'article 216.4 del TRLCSP, d'acord amb el que preveu la disposició transitòria sexta de l'esmentada llei. El termini començarà a comptar a partir de la data d'expedició.  
4.4.2. El preu que s'abonarà a l'adjudicatari serà per dosis subministrades.  
4.4.3. No procedirà la revisió de preus en els contractes derivats.  
4.4.4. En relació amb l'anterior, haurà de tindre's en compte que, una vegada establit en l'apartat quart de la disposició addicional 28 del TRLCSP, segons la redacció donada a este apartat per disposició final octava de la Llei 10/2013, de 24 de juliol, els preus d'adjudicació de l'acord marc i dels contractes derivats, inclouen les deduccions previstes en els articles 8 i 9 del Reial Decret Llei 8/2010, de 20 de maig, pel qual s'adopten mesures extraordinàries per a la reducció del dèficit públic, modificat pel Reial Decret Llei 9/2011, de 19 d'agost. Finalment, i d'acord amb el que s'ha expressat, al preu de facturació s'aplicarà l'IVA o qualsevol altre impost indirecte equivalent a què l'operació estiga subjecta.  
  
4.5. Cessió i subcontractació dels contractes derivats  
4.5.1. Els contractes derivats podran cedir-se a tercers amb els requisits i limitacions previstos en l'article 226 del TRLCSP, així com d'acord amb el que establixen les normes reglamentàries que siguen d'aplicació.  
4.5.2. Els adjudicataris de l'acord marc, en relació amb els contractes derivats, podran concertar amb tercers la seua realització parcial sempre que es complisquen els requisits establits en l'article 227 del TRLCSP, els quals quedaran obligats al compliment dels requisits i obligacions establits en l'article 228 del mateix text legal.  
  
En tot cas, el contractista assumirà la total responsabilitat de l'execució del contracte enfront de l'administració contractant.  
El contractista haurà de comunicar als òrgans de contractació de les ciutats i comunitats autònomes mencionades en el punt 1.2.1 d'este plec la seua intenció de subcontractar, indicant les parts del contracte a què afectarà i la identitat del subcontractista, així com justificar l'aptitud d'este per referència als elements tècnics i humans de què disposa i a la seua experiència.  
Així mateix, junt amb l'escrit per mitjà del qual es done coneixement del subcontracte a celebrar, el contractista haurà d'acreditar que el subcontractista no es troba inhabilitat per a contractar d'acord amb l'ordenament jurídic o comprés en algun dels supòsits de l'article 60 del TRLCSP. l'esmentada acreditació podrà fer-se efectiva per mitjà de declaració responsable del subcontractista.  
  
  
V. Extinció de l'acord marc i contractes derivats  
  
5.1. L'acord marc i els contractes que se'n deriven s'extingiran pel seu compliment o per resolució.  
  
5.2. Seran causes de resolució les consignades en els articles 223 i 299 del TRLCSP, d'acord amb els termes d'aplicació de l'article 224. La resolució del contracte portarà amb si els efectes previstos en els articles 225 i 300 de l'esmentat text legal.  
  
5.3. Així mateix, podran motivar la resolució, a juí de l'òrgan de contractació, llevat que s'opte per la imposició de les penalitats assenyalades en l'article 212.1 del TRLCSP, les causes següents:  
1) L'abandó per part del contractista del subministrament objecte del contracte. S'entendrà produït l'abandó quan el subministrament haja deixat de desenrotllar-se, no es desenrotlle amb la regularitat adequada o amb els mitjans humans o materials precisos per a la normal execució del contracte en termini. No obstant això, quan es done este supòsit, l'administració interessada, abans de declarar la resolució, requerirà al contractista perquè regularitze la situació en el termini de cinc dies a comptar del requeriment, llevat que la seua execució exigisca un termini menor.  
2) El sotmetiment del contractista, durant la vigència del contracte en alguna de les prohibicions de contractar prevista en l'article 60 del TRLCSP.  
3) L'alçament al contractista, durant la vigència del contracte, d'acta d'infracció per part de la Inspecció de Treball i Seguretat Social o de la Inspecció de Tributs, en l'àmbit de les seues competències respectives, sempre que se'n derive sanció ferma.  
4) Les reiterades deficiències en l'execució del contracte, excepte en cas de força major.  
5) En general, l'incompliment pel contractista de qualsevol de les obligacions essencials contingudes en els documents contractuals o, en cas que no siga essencial, el no colocar-se en situació de compliment i no esmenar els defectes del dit incompliment no essencial dins del termini prudencial que a este efecte s'assenyale.  
6) L'obstrucció a les facultats de direcció i inspecció de l'administració interessada.  
7) L'incompliment de l'obligació del contractista de respectar el caràcter confidencial respecte a les dades o antecedents que, no sent públics o notoris, estiguen relacionats amb l'objecte del contracte i dels que tinga coneixement en ocasió d'este.  
5.4. En tot cas, quan el contracte es resolga per incompliment culpable del contractista li serà confiscada, si és el cas, la garantia i, a més, haurà d'indemnitzar a l'administració contractant els danys i perjuís ocasionats en el que excedisca de l'import de la garantia confiscada.  
  
  
5.5. Quan la resolució es produïsca per mutu acord de les parts, caldrà ajustar-se al vàlidament estipulat per elles. Esta causa de resolució només podrà tindre lloc quan no concórrega una altra imputable al contractista i hi haja raons d'interés públic que facen innecessària o inconvenient la permanència del contracte.  
  
5.6. Si l'administració contractant acorda la suspensió del contracte o esta té lloc per aplicació del que disposa l'article 216 del TRLCSP, s'alçarà una acta en què es consignaran les circumstàncies que l'han motivada i la situació de fet en l'execució d'aquell. Acordada la suspensió, l'Administració interessada abonarà al contractista els danys i perjuís efectivament patits per este.  
  
  
VI. Prerrogatives de l'Administració  
  
6.1. Dins dels límits i amb subjecció als requisits i efectes assenyalats en Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, l'òrgan de contractació posseïx la prerrogativa d'interpretar l'acord marc, els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta.  
  
6.2. L'òrgan de contractació de les respectives ciutats i comunitats autònomes participants en l'acord marc tenen les mateixes prerrogatives a què es referix el paràgraf anterior en relació als contractes específics que se celebren.  
  
  
VII. Règim de recursos i orde jurisdiccional competent  
  
7.1. Les qüestions litigioses que sorgisquen sobre la preparació, competència, adjudicació, interpretació, modificació, resolució i efectes de l'acord marc a què referix el present plec de clàusules administratives particulars, al ser este contracte de caràcter administratiu, seran resolts per l'òrgan de contractació, de conformitat amb l'article 210 del TRLCSP, els acords del qual, que seran immediatament executius i que s'adoptaran seguint el procediment de l'article 211 de l'esmentada norma, posaran fi a la via administrativa. Contra estos podrà interposar-se, potestativament, recurs administratiu de reposició segons el que disposa l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i contra estos procedirà recurs contenciós administratiu, d'acord amb el que disposa l'article 21 del TRLCSP i en la llei reguladora de l'esmentada jurisdicció.  
  
7.2. No obstant això, al tractar-se d'un contracte subjecte a regulació harmonitzada, hauran de ser objecte del recurs especial en matèria de contractació regulat en els articles 40 i següents del TRLCSP, amb anterioritat a la interposició del recurs contenciós administratiu, les qüestions següents: els acords d'adjudicació, els anuncis de licitació, els plecs i els documents contractuals que establisquen les condicions que hagen de regir la contractació i els actes de tràmit adoptats en el procediment antecedent, sempre que estos últims decidisquen directament o indirectament sobre l'adjudicació, determinen la impossibilitat de continuar el procediment o produïsquen indefensió o perjuí irreparable a drets o interessos legítims.  
En estos supòsits no escauran els recursos administratius ordinaris.  
  
Així mateix, en este supòsit, podran solicitar-se les mesures provisionals de conformitat amb l'article 43 del text refós de la Llei de Contractes del Sector Públic.  
  
7.3. La qüestió de nulitat contractual es podrà plantejar respecte dels contractes subjectes a regulació harmonitzada a què es referixen els articles 13 a 17, ambdós inclosos, del text refós de la Llei de Contractes del Sector Públic, així com els contractes de servicis compresos en les categories 17 a 27 de l'annex II el valor estimat dels quals siga igual o superior a 200.000 euros, que es regiran pels articles 37 a 39 del TRLCSP.  
7.4. Tant el recurs especial en matèria de contractació com la qüestió de nulitat hauran de plantejar-se davant del Tribunal Administratiu Central de Recursos Contractuals, regulat en l'article 41 del text refós de la Llei de Contractes del Sector Públic.  
Vist l'informe de \_\_\_ de \_\_\_, registre d'eixida número referència AE: \_\_\_/\_\_\_, de l'Advocacia de l'Estat en el Ministeri de Sanitat, Servicis Socials i Igualtat, s'aprova el present plec de clàusules administratives particulars de l'acord marc per a la selecció de subministradors de vacunes de calendari i altres per a determinats òrgans de contractació de l'Administració General de l'Estat, les ciutats de Ceuta i Melilla i diverses comunitats autònomes.  
  
Madrid, ­\_\_ d \_\_\_\_\_ de 2014  
La ministra: Ana Mato Adrover.   
  
  
ANNEX I  
Declaració expressa de l'article 60 de la Llei de Contractes del Sector Públic  
(Incloeu-la en el sobre 1)  
  
Procediment núm. ????????-  
Empresa ????????????..  
  
????????????..........-, amb DNI núm. ?????, en representació de l'empresa................................................., segons ha acreditat amb els documents units al sobre 1.  
  
DECLARA  
Que l'empresa que representa no es troba en esta data sotmesa en cap dels casos d'excepció que establix l'article 60 del text refós de la Llei de Contractes del Sector Públic.  
Igualment, declara que els administradors i representants de l'esmentada empresa no es troben sotmesos en els casos d'excepció que, amb relació estos, establix l'esmentat article 60.  
Així mateix, declara expressament que l'empresa es troba al corrent del compliment de les obligacions tributàries i amb la Seguretat Social imposades per les disposicions vigents, comprometent-se, si es proposara a l'empresa com a adjudicatària d'este contracte, a aportar la justificació acreditativa de tals requisits durant el termini de deu dies hàbils a comptar des de l'endemà de rebre el requeriment, en els termes que preveu l'apartat 2 de l'article 151 del text refós de la Llei de Contractes del Sector Públic.  
I perquè conste i produïsca efectes davant del procediment de referència, firme esta declaració.  
  
.............................., ?... de.........- de 201...  
  
  
(Firma del declarant i segell de l'empresa)  
ANNEX II  
Model d'oferta econòmica per a empresaris espanyols  
  
............................................................, que viu a..................., província de................, amb domicili a................................., núm........., CIF o DNI o document que els substituïsca núm.............., assabentat de les condicions i requisits per a concórrer al procediment obert per a la contractació de (especifiqueu el títol del contracte)......................................................................, es troba en situació d'acudir-hi com a licitador, al tindre plena capacitat d'obrar i no estar comprés en cap de les circumstàncies determinades en l'article 60 del text refós de la Llei de Contractes del Sector Públic.  
A este efecte fa constar que coneix el plec de prescripcions tècniques i el plec de clàusules administratives particulars que es regixen en la convocatòria, que accepta incondicionalment les seues clàusules, que reunix totes i cada una de les condicions exigides per a contractar amb l'administració, i es compromet en nom........................................................ (propi o de l'empresa que representa) a prendre a càrrec seu el mencionat contracte, amb estricta subjecció als expressats requisits i condicions, pels preus següents:  
  
Núm. de lot Preu unitari oferit  
(sense IVA) IVA  
(import unitari) Preu unitari oferit  
(amb IVA)  
   
  
  
El preu del contracte es formularà en termes de preus unitaris. En tot cas s'indicarà, com a partida independent, l'import de l'impost sobre el valor afegit que haja de suportar l'administració o impost equivalent.  
  
El preu unitari màxim oferit serà únic per a cada lot sense que, en cap cas, es puguen oferir variants a l'esmentat preu en funció del nombre d'unitats oferides.  
  
(Lloc, data, firma i segell de l'empresa)  
  
  
ANNEX III  
Model d'oferta econòmica per a empresaris no espanyols  
  
  
..........................................................., que viu a..................., província de................................., país.........................., amb domicili a.......,............................, núm.............., amb DNI o document que el substituïsca núm...................., assabentat de les condicions i requisits per a concórrer al procediment obert per a la contractació de (especifiqueu el títol del contracte).................................................................................., es troba en situació d'acudir-hi com a licitador, al tindre plena capacitat d'obrar i no estar comprés en cap de les circumstàncies determinades en l'article 60 del text refós de la Llei de Contractes del Sector Públic.  
A este efecte fa declaració solemne de sotmetre's a la jurisdicció dels jutjats i tribunals espanyols per a totes les incidències que de manera directa pogueren sorgir del contracte. Així mateix, fa constar que coneix el plec de prescripcions tècniques i el plec de clàusules administratives particulars que es regixen en la convocatòria, que accepta incondicionalment les seues clàusules, que reunix totes i cada una de les condicions exigides per a contractar amb l'administració, i es compromet en nom de.................................................... (propi o de l'empresa que representa) a prendre a càrrec seu el mencionat contracte, amb estricta subjecció als expressats requisits i condicions, pels preus següents:  
  
Núm. de lot Preu unitari oferit  
(sense IVA) IVA  
(import unitari) Preu unitari oferit  
(amb IVA)  
   
  
  
El preu del contracte es formularà en termes de preus unitaris. En tot cas s'indicarà, com a partida independent, l'import de l'impost sobre el valor afegit que haja de suportar l'administració o impost equivalent.  
  
El preu unitari màxim oferit serà únic per a cada lot sense que, en cap cas, es puguen oferir variants a l'esmentat preu en funció del nombre d'unitats oferides.  
  
(Lloc, data, firma i segell de l'empresa)  
  
  
  
  
  
ANNEX IV  
Valor estimat per lot  
  
Lot Vacuna Nombre de dosis Preu net unitari sense IVA(\*) Valor previst màxim sense IVA en -  
1 Vacuna hexavalent contra l'hepatitis B, diftèria, tètanus, tos ferina acelular, poliomielitis inactivada i Haemophilus influenzae tipus B conjugada 515.702 28,66 80.897.635,60  
2 Vacuna pentavalent contra la diftèria, tètanus, tos ferina acelular, poliomielitis inactivada i Haemophilus influenzae tipus B conjugada 1.990.636 22,43 73.167.836,06  
3 Vacuna contra la diftèria, tètanus, tos ferina acelular 30.000 13,80 006.031,00  
4 Vacuna contra la diftèria, tètanus, tos ferina acelular, de contingut antigènic reduït 1.063.901 8,85 9.415.523,85  
5 Vacuna contra la diftèria i tètanus, de contingut antigènic reduït 1.329.170 4,41 5.861.639,70  
6 Vacuna contra l'Haemophilus Influenzae tipus B conjugada 22.730 7,54 890.420,70  
7 Vacuna contra l'hepatitis B per a edat pediàtrica 506.053 4,9 2.479.659,70  
8 Vacuna contra l'hepatitis B per a edat adulta 385.276 7,64 2.943.508,64  
9 Vacuna contra l'hepatitis B per a pacients en prediàlisi i diàlisi 41.800 22,40 894.316,00  
10 Vacuna contra l'hepatitis A, per a edat pediàtrica 64.400 11,86 123.531,00  
11 Vacuna contra l'hepatitis A per a adults 202.434 13,85 2.624.575,00  
12 Vacuna contra la pallola, rubèola i parotiditis 1.260.082 6,84 8.618.960,88  
13 Vacuna contra la varicela 790.462 27,50 6.962.642,50  
14 Vacuna conjugada contra el meningococ C 1.266.460 14,45 21.321.571,00  
15 Vacuna contra el papilomavirus humà (VPH) 914.880 29,16 10.512.675,00  
16 Vacuna polisacàrida contra pneumococ 23-valent 350.700 7,82 2.742.474,00  
17 Vacuna contra la tuberculosi 4.400 0,61 2.684,00  
18 Vacuna contra la febra groga 504.047 12,22 1.269.352,50  
19 Vacuna de polisacàrid capsular VI contra la febra tifoide 49.380 8,44 247.429,40  
20 Vacuna conjugada contra el meningococ de serogrups A, C, Y i W 54.210 32,3 1.750.983,00  
21 Vacuna contra la ràbia 18.040 22,48 486.043,40  
22 Vacuna contra el còlera 8.200 24,44 558.644,00  
23 Vacuna contra l'hepatitis A i hepatitis B per a edat pediàtrica 1.000 20,20 20.200,00  
24 Vacuna contra l'hepatitis A i hepatitis B per a edat adulta 35.065 38,70 1.357.015,50  
25 Vacuna contra d'encefalitis japonesa 2.300 54,20 535.988,00  
  Totals 88.888.863 520.589.565,43  
  
  
(\*) S'ha d'entendre per preu net unitari, el preu unitari una vegada aplicats els descomptes previstos en el Reial Decret Llei 8/2010, de 20 de maig, pel qual s'adopten mesures extraordinàries per a la reducció del dèficit públic, modificat pel Reial Decret Llei 9/2011, de 19 d'agost.  
  
  
  
  
ANNEX V  
Punts estimats de distribució   
  
Administracions contractants Nombre de punts de distribució  
Aragó 3  
Astúries 192  
Balears 3  
Canàries 141  
Cantàbria 1  
Castella i Lleó 9  
Castella - La Manxa 249  
Catalunya 15  
Extremadura 8  
Galícia 6  
Madrid 666  
Múrcia 85  
Navarra 1  
La Rioja 26  
Comunitat Valenciana 17  
Ceuta 1  
Melilla 1  
Ministeri de Defensa 7  
Ministeri d'Hisenda i AP 33  
  
  
  
ANNEX VI  
Criteris d'adjudicació dels contractes derivats  
  
Criteris d'adjudicació Punts  
La suma dels punts dels criteris serà 100 en cada lot 100  
1. Preu oferit  
a) El preu es valorarà per mitjà de fórmula entre 50 i 80 punts.  
b) En el cas que un òrgan de contractació trie exclusivament el preu com a criteri d'adjudicació, este es valorarà amb 100 punts.   
Per als lots 1 i 14 el preu es podrà valorar com a preu per dosi o preu total per a completar la pauta de vacunació.  
 50-80  
  
2. Altres criteris objectius  
Cada òrgan de contractació valorarà per a cada lot, de la llista de criteris que figuren a continuació, els que s'adeqüen a les seues necessitats.  
  
Es valoraran estos criteris entre 20 i 50 punts, llevat que el criteri únic fóra el preu.  
  
2.1. Presentació que faciliten l'emmagatzematge, entenent:  
  
- Volum unitari per dosi  
- Presentació en blíster individual d'envasos multidosis  
- Oferta de subministrament flexible quant a envasos monodosis i multidosis  
  
2.2. Presentació que facilite l'aplicació de la vacuna, entenent:  
- Xeringa precarregada amb agulla intercanviable amb dos agulles diferent grandària  
- Xeringa precarregada amb agulla intercanviable amb dos agulles de la mateixa grandària  
- Xeringa precarregada amb agulla intercanviable amb una agulla  
- Xeringa precarregada amb agulla no intercanviable  
- Xeringa precarregada sense agulla  
- Vial reconstituït  
- Xeringa + vial (envàs monodosi)  
- Xeringa + vial (envàs multidosi)  
- Vial sense reconstituir  
  
2.3. Termoestabilitat, entenent:  
- Percentatge de dosi de reposició gratuïta després d'incidents en la cadena de fred  
- Temps i temperatura a què la vacuna és estable a temperatura ambient (fins a 25 °C)  
- Temps i temperatura a què la vacuna és estable per damunt de la temperatura ambient (més de 25 25 °C)  
  
Per a la seua valoració serà necessari disposar de certificat del laboratori  
  
2.4. Terminis de caducitat, entenent:  
- Temps de caducitat en les diferents ofertes  
- Percentatge de reposició de vacunes caducades per damunt del mínim fixat en l'apartat 2.4 del plec de prescripcions tècniques.  
 50-20  
  
  
2.5. Presència de codi de barres en les vacunes o etiquetes autoadhesives  
- El preparat presenta etiqueta amb codi de barres amb la identificació de la vacuna, lot i laboratori fabricant, de manera que es facilite la introducció d'eixes dades en els programes informatitzats de vacunes.  
- El preparat presenta etiquetes adhesives (en cada dosi) de fàcil separació tipus EAN-UCC-128 o semblant, que identifica el laboratori fabricant, el producte i el lot, de grandària màxima de 4,5 cm d'ample i d'1,5 cm d'alt  
  
2.6. Característiques de la vacuna, entenent:   
- Composició de les vacunes  
- nombre d'antígens en la composició de les ofertes presentades  
- Immunogenicitat  
- Immunogenicitat després de la seua administració  
- persistència de la immunogenicitat  
- Indicacions d'administració  
- Possibilitat d'administració en edat pediàtrica i en adults  
  
- Possibilitat d'administració per a primovacunació i vacunació de record  
- Compatibilitat amb una altra vacuna de calendari de vacunació  
  
2.7. Altres millores:  
- Dosis addicionals o sense càrrec respecte de les quals són objecte del contracte  
- Colaboracions amb el programa de vacunacions  
- Formació: nombre d'activitats i hores de formació  
- Nombre de sistemes de registre per a control de cadena de fred  
- Nombre de caixes isotèrmiques  
- Nombre de projectes d'investigació a promoure  
- Activitats destinades a l'augment de cobertures  
  
El punt 2.6 es valorarà d'acord amb la informació continguda en les fitxes tècniques corresponents.   
50-20  
  
  
  
  
  
ANNEX VII  
Lots a què es licita  
  
Lot Vacuna Marqueu amb una X els lots a què es licita  
1 Vacuna hexavalent contra l'hepatitis B, diftèria, tètanus, tos ferina acelular, poliomielitis inactivada i Haemophilus influenzae tipus B conjugada   
2 Vacuna pentavalent contra diftèria, tètanus, tos ferina acelular, poliomielitis inactivada i Haemophilus influenzae tipus D conjugada   
3 Vacuna contra diftèria, tètanus, tos ferina acelular   
4 Vacuna contra diftèria, tètanus, tos ferina acelular, de contingut antigènic reduït   
5 Vacuna contra diftèria i tètanus, de contingut antigènic reduït   
6 Vacuna contra d'Haemophilus influenzae tipus B conjugada   
7 Vacuna contra l'hepatitis B per a edat pediàtrica   
8 Vacuna contra l'hepatitis B per a edat adulta   
9 Vacuna contra l'hepatitis B per a pacients en prediàlisi i diàlisi   
10 Vacuna contra l'hepatitis A, per a edat pediàtrica   
11 Vacuna contra l'hepatitis A per a adults   
12 Vacuna contra pallola, rubèola i parotiditis   
13 Vacuna contra varicela   
14 Vacuna conjugada contra meningococ C   
15 Vacuna contra el papilomavirus humà (VPH)   
16 Vacuna polisacàrida contra pneumococ 23-valent   
17 Vacuna contra la tuberculosi   
18 Vacuna contra la febra groga   
19 Vacuna de polisacàrid capsular VI contra la febra tifoide   
20 Vacuna conjugada contra el meningococ de serogrups A, C, Y i W   
21 Vacuna contra la ràbia   
22 Vacuna contra el còlera   
23 Vacuna contra l'hepatitis A i hepatitis B per a edat pediàtrica   
24 Vacuna contra l'hepatitis A i hepatitis B per a edat adulta   
25 Vacuna contra d'encefalitis japonesa   
  
  
  
  
  
Plec de prescripcions tècniques de l'acord marc per a la selecció de subministradors de vacunes de calendari i altres per a determinats òrgans de contractació de l'Administració General de l'Estat, les ciutats de Ceuta i Melilla i diverses comunitats autònomes  
  
1. Objecte  
Constituïx l'objecte de l'acord marc la selecció de subministradors, fixació de preus màxims i l'establiment de les bases que regixen els contractes derivats de subministraments per a l'adquisició de les vacunes del calendari de vacunació i altres vacunes que es descriuen en este plec de prescripcions tècniques. Conforme establixen el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic (TRLCSP); el Reial Decret 817/2009, de 8 de maig, de desplegament parcial de la Llei de Contractes del Sector Públic, i el Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions, en el que haja d'entendre's vigent de conformitat amb el TRLCSP. Supletòriament s'aplicaran les altres normes de dret administratiu i, a falta d'això, les normes de dret privat.  
  
  
2. Característiques tècniques del subministrament  
2.1. Les vacunes incloses en este acord marc tindran les especificacions tècniques que figuren en els lots següents:  
- Lot 1: Vacuna hexavalent contra l'hepatitis B, diftèria, tètanus, tos ferina acelular, poliomielitis inactivada i Haemophilus influenzae tipus B conjugada.  
Una dosi de 0,5 ml de vacuna conté 10 µg d'antigen de superfície del virus de l'hepatitis B, almenys de 20 UI de toxoide diftèric, almenys 40 UI de toxoide tetànic; 25 µg de toxoide pertússic, 25 µg d'hemaglutinina filamentosa de B. pertussis, 40 unitats d'antigen D de virus de poliomielitis tipus 1 (soca Mahoney, inactivat), 8 unitats d'antigen D de virus de poliomielitis tipus 2 (soca MEF-1, inactivat), 32 unitats d'antigen D de virus de poliomielitis tipus 3 (soca Saukett, inactivat) i, almenys, 10 µg de polisacàrid d'Haemophilus influenzae tipus B (poliribosilribitol fosfat) conjugat amb toxoide tetànic com a proteïna transportadora.   
- Lot 2: Vacuna pentavalent contra la diftèria, tètanus, tos ferina acelular, poliomielitis inactivada i Haemophilus influenzae tipus B conjugada.  
Una dosi de 0,5 ml de vacuna conté almenys de 20 UI de toxoide diftèric; almenys 40 UI de toxoide tetànic, almenys 20 µg de toxoide pertússic, almenys 20 µg d'hemaglutinina filamentosa de B. pertussis; 40 unitats d'antigen D de poliomielitis tipus 1, 8 unitats d'antigen D de virus de poliomielitis tipus 2, 32 unitats d'antigen D de virus de poliomielitis tipus 3, i 10 µg de polisacàrid d'Haemophilus influenzae tipus B (poliribosilribitol fosfat) conjugat amb toxoide tetànic com a proteïna transportadora.   
- Lot 3: Vacuna contra la diftèria, tètanus, tos ferina acelular.   
Una dosi de 0,5 ml de vacuna conté almenys de 30 UI de toxoide diftèric, almenys de 40 UI de toxoide tetànic, 25 µg de toxoide pertússic, 25 µg d'hemaglutinina filamentosa de B. pertussis i 8 µg de pertactina.  
- Lot 4: Vacuna contra la diftèria, tètanus, tos ferina acelular, de contingut antigènic reduït.   
Una dosi de 0,5 ml de vacuna conté almenys de 2 UI de toxoide diftèric, almenys de 20 UI de toxoide tetànic, almenys 2,5 µg de toxoide pertússic, almenys 5 µg d'hemaglutinina filamentosa de B. pertussis i almenys 2,5 µg de pertactina.  
- Lot 5: Vacuna contra la diftèria i tètanus, de contingut antigènic reduït.  
Una dosi de 0,5 ml de vacuna conté almenys de 20 UI de toxoide tetànic i almenys de 2 UI de toxoide diftèric.  
- Lot 6: Vacuna contra l'Haemophilus influenzae tipus B conjugada.  
Una dosi de 0,5 ml de vacuna conté 10 µg de polisacàrid (PRP) capsular purificat d'Haemophilus influenzae tipus B conjugat amb proteïna transportadora.  
- Lot 7: Vacuna contra l'hepatitis B per a edat pediàtrica   
Cada dosi individual ha de contindre, almenys, 5 µg d'antigen de superfície del virus de l'hepatitis B, obtingut amb tècniques d'ADN recombinant, i estar indicat per a la seua utilització en individus de fins a 15 anys d'edat inclusivament.  
- Lot 8: Vacuna contra l'hepatitis B per a edat adulta.   
Cada dosi individual ha de contindre, almenys, 10 µg d'antigen de superfície del virus de l'hepatitis B, obtingut amb tècniques d'ADN recombinant, i estar indicat per a la seua utilització en individus a partir de 16 anys d'edat inclusivament.  
- Lot 9: Vacuna contra l'hepatitis B per a pacients en prediàlisi i diàlisi.   
Cada dosi individual ha de contindre 40 µg d'antigen de superfície del virus de l'hepatitis B, obtingut amb tècniques d'ADN recombinant, o 20 µg d'antigen de superfície del virus de l'hepatitis B, obtingut amb tècniques d'ADN recombinant, adjuvant, per a la seua utilització en pacients adults amb insuficiència renal en prediàlisi i diàlisi.  
- Lot 10: Vacuna contra l'hepatitis A per a edat pediàtrica.  
Cada dosi individual ha de contindre virus d'hepatitis A (soca HM 175, soca RG-SB o soca CR 326F) cultivats en cèlules diploides humanes, inactivats, per a la seua administració a població pediàtrica.  
- Lot 11: Vacuna contra l'hepatitis A per a adults.  
Cada dosi individual ha de contindre virus d'hepatitis A (soca HM 175, soca RG-SB o soca CR 326F) cultivats en cèlules diploides humanes, inactivats.  
- Lot 12: Vacuna contra la pallola, rubèola i parotiditis.   
Cada dosi de 0,5 ml ha de contindre virus vius atenuats de soques de virus de pallola, rubèola i parotiditis (soca Jeryl-Lynn o MDN2758).  
  
- Lot 13: Vacuna contra la varicela.   
Cada dosi de 0,5 ml ha de contindre virus vius atenuats de varicela produïts en cèlules diploides humanes (MRC-5).  
- Lot 14. Vacuna conjugada contra el meningococ C   
Cada dosi de 0,5 ml ha de contindre 10 g d'oligosacàrids o polisacàrids de Neisseria meningitidis de grup C conjugat amb proteïna transportadora.  
- Lot 15. Vacuna contra el papilomavirus humà (VPH).  
Cada dosi de 0,5 ml ha de contindre proteïna L1 (VLP) de, almenys, els tipus 16 i 18 de VPH.  
- Lot 16: Vacuna polisacàrida contra el pneumococ 23-valent.   
Cada dosi de 0,5 ml ha de contindre polisacàrids purificats capsulars de 23 serotips de Streptococcus pneumoniae.  
- Lot 17: Vacuna contra la tuberculosi.   
Cada dosi d'1 ml de vacuna reconstituïda conté 0,75 mg de Mycobacterium bovis (BCG) vius atenuats.  
- Lot 18: Vacuna contra la febra groga.   
Cada dosi de 0,5 ml de vacuna contindrà, almenys, 1.000 unitats DL50 de virus de febra groga vius, atenuats (soca 17D-204).  
- Lot 19: Vacuna de polisacàrid capsular VI contra la febra tifoide.   
Cada dosi de 0,5 ml de vacuna contindrà 25 µg de polisacàrid capsular VI purificat de Salmonella typhi.  
- Lot 20: Vacuna conjugada contra el meningococ de serogrups A, C, Y i W.  
Cada dosi de vacuna de 0,5 ml contindrà, almenys, 5 µg d'oligosacàrids o polisacàrids purificats de Neisseria meningitidis (meningococ) dels grups A, C, Y i W conjugats cada un covalentment amb una proteïna transportadora.  
- Lot 21: Vacuna contra la ràbia.  
Cada dosi de vacuna d'1 ml contindrà almenys 2,5 UI de virus de la ràbia inactivats.  
- Lot 22: Vacuna contra el còlera.  
Cada dosi de 3 ml contindrà un total de 1.25x1011 bacteris de les soques Vibrio cholerae O1 Inaba, biotip clàssic, Vibrio cholerae O1 Inaba, biotip El Tor, Vibrio cholerae O1 Ogawa, biotip clàssic i 1 mg de subunitat de toxina B de còlera recombinant.   
- Lot 23: Vacuna contra l'hepatitis A i hepatitis B per a edat pediàtrica.  
Cada dosi individual ha de contindre 360 UE de virus inactivat d'hepatitis A adsorbit en hidròxid hidratat d'alumini i 10 µg d'antigen de superfície de virus d'hepatitis B obtingut per tecnologia de recombinació d'ADN adsorbits en fosfat d'alumini.  
- Lot 24: Vacuna contra l'hepatitis A i hepatitis B per a edat adulta.  
Cada dosi individual ha de contindre 720 UE de virus inactivat d'hepatitis A adsorbit en hidròxid hidratat d'alumini i 20 µg d'antigen de superfície de virus d'hepatitis B obtingut per tecnologia de recombinació d'ADN adsorbits en fosfat d'alumini.  
- Lot 25: Vacuna contra l'encefalitis japonesa.  
Cada dosi individual de 0,5 ml contindrà 6 g de virus de l'encefalitis japonesa (soca SA 14-14-2) inactivat.  
  
2.2. d'Acord amb el que disposa l'article 117 del text refós de la Llei de Contractes del Sector Públic (Reial Decret Legislatiu 3/2011, de 14 de novembre), els lots s'han establit basant-se en les recomanacions de vacunació establides en el si del Consell Interterritorial del SNS, tant d'administració rutinària com en grups de risc o viatgers. S'han tingut en compte les característiques de les vacunes que apareixen en el document oficial aprovat per l'agència reguladora, és a dir, la fitxa tècnica que resumix les característiques del producte i reflectix les condicions d'ús autoritzades, sintetitzant la informació científica essencial per als professionals sanitaris, d'acord amb els estudis que avalen la seua autorització.   
2.3. La presentació de la vacuna serà preferentment en xeringa precarregada, en vials o per a administració oral. En el cas de ser en vials, estos hauran de ser monodosi. En cas de presentació multidosi, cada dosi es presentarà preferentment en blíster individual, a excepció de les vacunes incloses en el lot 17. Les vacunes hauran de subministrar-se junt amb el material fungible necessari per a la seua administració, que tindrà una data de caducitat no inferior a la de la vacuna.  
2.4. La data de caducitat de la vacuna des del moment de la seua entrega efectiva no serà inferior a 15 mesos. L'administració es reserva la possibilitat de tornar la totalitat o part dels enviaments que no complisquen este requisit. El laboratori subministrador es compromet a una reposició mínima d'un 50 % de les vacunes caducades. En cas de ruptura de cadena de fred el laboratori subministrador es compromet a una reposició de les vacunes que hagen patit l'esmentat incident en el menor termini possible.  
2.5. Les vacunes oferides han d'estar registrades a Espanya i complir amb les disposicions legals establides per l'administració sanitària de l'Estat respecte a controls de fabricació, conservació, distribució i formalitats administratives, la qual cosa acreditarà aportant els oportuns documents oficials.  
2.6. El transport es realitzarà en condicions que asseguren el manteniment de la cadena de fred (entre +2 ºC i +8 ºC). Esta circumstància s'acreditarà per mitjà de monitors actius de control de temperatura o sistema acreditat de registre continu de temperatura. Així mateix, s'assegurarà que no s'ha arribat a temperatures per sota de 0 ºC per mitjà d'indicadors de congelació.  
En l'exterior dels embalatges de distribució figurarà, de manera ben visible, el text següent:  
«Presentació especial per a programes de vacunació. Prohibida la seua venda. S'ha de mantindre entre +2 ºC i + 8 ºC»  
«Vacunes, no ho congeleu»  
L'adjudicatària haurà de subministrar el producte conforme a l'empaquetatge i format que complisquen amb les normes d'aplicació de l'Autoritat Reguladora. L'embalatge i/o els encartaments hauran de figurar en idioma castellà, encara que en situacions excepcionals es pot prescindir d'este requisit.  
2.7. L'empresa adjudicatària es farà càrrec dels gastos d'entrega i recepció de les vacunes en els punts indicats, així com dels originats per la distribució, l'arreplega de dosi caducades i la ruptura de la cadena de fred, d'acord amb el que s'establisca en els respectius contractes derivats.   
2.8. En el cas de ser rebutjada alguna expedició de vacunes, l'empresa adjudicatària queda obligada a reposar la comanda en un termini de 24 hores des de la notificació de la devolució per rebuig.  
2.9. L'empresa adjudicatària es compromet a subministrar comandes urgents en menys de 24 hores.  
2.10. L'empresa adjudicatària haurà d'acreditar davant de l'òrgan de contractació del subministrament que el lot o lots corresponents han sigut conformats per l'organisme competent, sense els requisits dels quals no seran admesos.  
2.11. L'empresa adjudicatària es compromet a acceptar la devolució, a ports a pagar a destinació, dels excedents de vacuna fins a un màxim del 10 per cent del total de les dosis adjudicades.  
2.12. L'empresa adjudicatària es compromet a subministrar les dosis de vacunes acordades en els terminis d'entrega assenyalats. En el supòsit que haguera de recórrer a la seua adquisició per altres vies, assumirà els gastos que pogueren derivar-se de la diferència de preus i altres costos que pogueren originar-se.   
2.13. Els laboratoris hauran d'ajustar els productes que opten a alguna adjudicació al calendari de vacunació sistemàtica infantil vigent en les diferents comunitats autònomes, i estes podran excloure en els corresponents contractes derivats aquells productes que no s'ajusten al calendari de vacunació, així com aquells productes que no tinguen demostrats estudis de compatibilitat entre les diferents vacunes que s'administren de manera concomitant.  
  
3. Estimació del nombre de dosis de vacunes  
En la taula es detalla el nombre de dosis estimades de vacunes per a 2015-2016 pels òrgans de contractació dels contractes derivats:  
  
Administracions contractants Nombre de dosis estimades  
 Any 2015 Any 2016 Total  
Aragó 951.918 149.624 138.398  
Astúries 120.756 001.885 072.230  
Balears 132.761 039.438 916.572  
Canàries 500.812 726.900 063.214  
Cantàbria 71.540 90.185 470.880  
Castella i Lleó 873.626 142.802 348.917  
Castella-La Manxa 950.900 757.269 495.199  
Catalunya 128.841 441.083 868.725  
Extremadura 019.923 092.535 177.439  
Galícia 934.949 592.365 952.348  
Madrid 1.693.739 1.859.979 2.570.400  
Múrcia 008.216 340.185 357.866  
Navarra 33.800 33.800 67.600  
La Rioja 41.750 68.468 603.800  
Comunitat Valenciana 766.087 916.900 1.150.900  
Ceuta 16.000 24.100 40.100  
Melilla 25.500 25.500 51.000  
Ministeri de Defensa 63.500 79.468 720.000  
Ministeri d'Hisenda i AP 66.066 46.910 036.569  
Total 5.560.021 5.776.280 86.584.520  
  
  
  
4. Documentació tècnica exigida en l'expedient  
a) Fitxa tècnica del producte i prospecte d'este, establits en l'article 15.2 i 15.3, respectivament, de la Llei 29/2006, de 26 de juliol, de Garanties i Ús Racional dels Medicaments i Productes Sanitaris, així com en l'article 2.11 i 2.15, respectivament, del Reial Decret 1345/2007, d'11 d'octubre, pel qual es regula el procediment d'autorització, registre i condicions de dispensació dels medicaments d'ús humà fabricats industrialment.  
b) Descripció de les característiques de la presentació: envàs (mesures de voluM. i xeringa (material) i agulla (calibre i longitud). S'acompanyaran de foto.  
  
Madrid ..., d ... de 2014  
  
La directora general de Salut Pública, Qualitat i Innovació: María Mercedes Vinuesa Sebastián.  
  
Aprovat,   
La ministra de Sanitat, Servicis Socials i Igualtat: Ana Mato Adrover.  
  
  
ANNEX 1  
Punts estimats de distribució  
  
Administracions contractants Nombre de punts de distribució  
Aragó 3  
Astúries 192  
Balears 3  
Canàries 141  
Cantàbria 1  
Castella i Lleó 9  
Castella-La Manxa 249  
Catalunya 15  
Extremadura 8  
Galícia 6  
Madrid 666  
Múrcia 85  
Navarra 1  
La Rioja 26  
Comunitat Valenciana 17  
Ceuta 1  
Melilla 1  
Ministeri de Defensa 7  
Ministeri d'Hisenda i AP 33